COMUNICAT DE PRESĂ

În perioada 2021-2027 Inspectoratul Școlar Județean Sibiu este acreditat în cadrul programului Erasmus+, ca lider de consorțiu pentru mobilități, în domeniul „Educație școlară”.

În cadrul consorțiului participă unități de învățământ din mediul rural și urban care nu au accesat proiecte in cadrul programului Uniunii Europene în domeniul educației, formării, tineretului și sportului, program care oferă oportunități de mobilitate și cooperare pentru toți actorii implicați activ în domeniile menționate.

Obiectivele acreditării sunt: dezvoltarea de practici manageriale specifice unui mediu educațional incluziv, dezvoltarea abilităților digitale, dezvoltare personală şi a abilităţilor de comunicare la echipele mangeriale, pentru un demers managerial eficient, în școlile din consorțiu.

În anul trei de implementare, în consorțiul de acreditare s-au alăturat Liceul Tehnologic „Ilie Măcelariu” Miercurea Sibiului și Liceul Teoretic „Axente Sever” Mediaș. Participanții în mobilitățile de formare de tip curs structurat, sunt cadre didactice din unitățile de învățâmânt din consorțiu (director/director adjunct/responsabil arie curriculară/responsabil comisie), care au posibilitatea prin natura activității didactice sau manageriale să aducă plus valoare managementului instituțional și strategiei de dezvoltare a școlii, în context european. La cursuri de formare în străinătate participă și inspectori școlari care doresc să își optimizeze competențele/abilitățile în management educational, leadership și comunicare.

În perioada martie – iulie 2024 vor participa în mobilități de formare, 8 cadre didactice, directori, profesori, din cele două școli din consorțiu și 2inspectori școlari. Tematicile cursurilor au fost alese de către cadrele didactice selectate, în funcție de nevoia de formare individuală. Acestea sunt: „Design Learning Spaces for the 21st Century Classroom”, „How to make your school more international”, „Parents and Teachers Building Bridges”, „Soft skills for teachers” „Conflict management, Emotional Intelligence and Bullying Prevention.